
8 DR.30.10.2002 
 

 

 Dua, tiga bulan akan datang pula, dia gunakan nama lain pula, agak bulan bintang, 
agaknya, dia keluarkan benda yang sama, pembohongan, fitnah, macam-macam, ya.  
Bermakna dua, tiga bulan dia keluarkan atas nama-nama yang lain … 

 Timbalan Yang di-Pertua [Dato' Haji Muhamad bin Abdullah]: Soalan Yang 
Berhormat. 

 Dato' Haji Mohamad bin Haji Aziz: Soalannya, ini sudah dekat sampai soalanlah 
Tuan Yang di-Pertua, Tuan Yang di-Pertua tanya, saya memang sudah hendak sampai 
soalannya, soalannya apakah tindakan kementerian kerana tidak mahu rakyat kita akan 
terpengaruh dengan fitnah, fitnah atau pembohongan yang sengaja dibuat oleh pihak-pihak 
yang tertentu yang hendak melihat keamanan dan kesentosaan negara kita sentiasa 
terganggu.  Saya minta sedikit penjelasan.  Terima kasih Tuan Yang di-Pertua. 

 Timbalan Yang di-Pertua [Dato' Haji Muhamad bin Abdullah]: Sama-sama. 

 Dato' Chor Chee Heung: Terima kasih Yang Berhormat dari Sri Gading.  
Mengenai soalan pertama memang Yang Berhormat begitu waras, bijak dan betul.  Dari 
segi pandangan mengikut undang-undang yang sedia ada, memang ada kemudahan 
ataupun kelonggaran iaitu jika sesiapa yang ingin menerbitkan penerbitan hanya sekali gus 
tidak berkala, macam seorang yang ingin menulis senaskah buku, sekali gus, habis 
penerbitan itu tidak ada lagi, maksudnya tidak perlu meminta permit dari Kementerian 
Dalam Negeri.   

 Tapi malangnya Yang Berhormat betul juga, didapati ada setengah-tengah orang 
kemungkinan, saya tidak tahu, Yang Berhormat kata kemungkinan dari parti pembangkang, 
saya tidak tahulah, ataupun orang individu telah pun berbuat demikian.  Maksudnya mereka 
ini telah menyalahgunakan kelonggaran ini.   

 Misalnya kita dapati ada, pada suatu ketika ada suatu penerbitan yang dikenali 
sebagai ’Isu’.  Isu yang pertama, penerbitan pertama dia bubuh ‘isu satu’, lepas itu bulan 
yang kedua, orang yang terlibat itu telah pun pindah alamat pula, bubuh alamat yang lain, 
nama penerbit orang yang lain, ‘isu dua’ pula.  Ini seolah-olah macam hendak mengadakan 
penerbitan berkala tetapi hendak salah gunakan kelonggaran ini.   

 Jika kita dapat tahu dan kita akan mengambil tindakan undang-undang terhadap 
mereka. Tapi, malangnya alamat pun palsu, nama pengarang pun palsu, itulah 
masalahnya. Ha, tapi kerajaan sedang memantau, jika ada macam itu, kita akan tahan 
mereka, kita gunakan undang-undang yang sedia ada, untuk menahan dia orang sebab  
orang yang menerbitkan penerbitan itu, nampaknya semua ini mempunyai satu tujuan iaitu 
hendak mengancam keamanan dan keselamatan dalam negeri, di mana dalamnya 
terkandung fitnah pun ada, tohmahan pun ada, macam-macam ada, ini memang tidak 
bertanggungjawab sekali.  Terima kasih Yang Berhormat. 

 Tuan Ramli bin Ibrahim [Kota Bharu]: Terima kasih Tuan Yang di-Pertua, dan 
terima kasih Timbalan Menteri. Ada beberapa parti politik dari kalangan pembangkang yang 
telah memohon untuk menerbitkan majalah dan akhbarnya sendiri termasuk keADILan tapi 
sehingga sekarang ini, permohonan ini ditolak oleh kementerian walaupun parti-parti politik 
ini sebenarnya telah berdaftar dengan Pendaftar Pertubuhan secara sah dan dilindungi oleh 
Perlembagaan Malaysia.   

Saya ingin tahu Tuan Yang di-Pertua apakah justifikasi dan rasionalnya boleh 
diberi oleh Menteri berkenaan untuk sebagai sebuah negara demokrasi supaya parti-parti 
politik yang bernaung di bawah Perlembagaan Malaysia dapat menyebarkan pemikiran dan 
cita-cita politiknya bagi kepentingan negara.  Minta penjelasan. 

 Dato' Chor Chee Heung: Terima kasih Yang Berhormat.  Pada lazimnya kerajaan 
tidak menyekat ataupun tidak semata-mata hendak menyekat kebebasan orang yang 
hendak menyuarakan, kebebasan untuk memberi pandangan dan pada hari ini jelas 
menunjukkan di negara kita iaitu hampir semua parti-parti politik sama ada parti lawan, parti 
kerajaan mempunyai lidah rasmi mereka ini termasuk dengan PAS. 

 Selain daripada itu juga negara kita mempunyai 63 jenis surat-surat akbar sama 
ada surat akhbar itu diimport dari negara luar ataupun dari tempatan. Dari tempatan kita 



Dua, tiga bulan akan datang pula, dia gunakan nama lain pula, agak bulan bintang, agaknya, dia keluarkan benda yang sama, pembohongan, fitnah, macam-macam, ya. Bermakna dua, tiga bulan dia keluarkan atas nama-nama yang lain ... Timbalan Yang di-Pertua [Dato' Haji Muhamad bin Abdullah]: Soalan Yang Berhormat. Dato' Haji Mohamad bin Haji Aziz: Soalannya, ini sudah dekat sampai soalanlah Tuan Yang di-Pertua, Tuan Yang di-Pertua tanya, saya memang sudah hendak sampai soalannya, soalannya apakah tindakan kementerian kerana tidak mahu rakyat kita akan terpengaruh dengan fitnah, fitnah atau pembohongan yang sengaja dibuat oleh pihak-pihak yang tertentu yang hendak melihat keamanan dan kesentosaan negara kita sentiasa terganggu. Saya minta sedikit penjelasan. Terima kasih Tuan Yang di-Pertua. Timbalan Yang di-Pertua [Dato' Haji Muhamad bin Abdullah]: Sama-sama. Dato' Chor Chee Heung: Terima kasih Yang Berhormat dari Sri Gading. Mengenai soalan pertama memang Yang Berhormat begitu waras, bijak dan betul. Dari segi pandangan mengikut undang-undang yang sedia ada, memang ada kemudahan ataupun kelonggaran iaitu jika sesiapa yang ingin menerbitkan penerbitan hanya sekali gus tidak berkala, macam seorang yang ingin menulis senaskah buku, sekali gus, habis penerbitan itu tidak ada lagi, maksudnya tidak perlu meminta permit dari Kementerian Dalam Negeri. Tapi malangnya Yang Berhormat betul juga, didapati ada setengah-tengah orang kemungkinan, saya tidak tahu, Yang Berhormat kata kemungkinan dari parti pembangkang, saya tidak tahulah, ataupun orang individu telah pun berbuat demikian. Maksudnya mereka ini telah menyalahgunakan kelonggaran ini. Misalnya kita dapati ada, pada suatu ketika ada suatu penerbitan yang dikenali sebagai 'Isu'. Isu yang pertama, penerbitan pertama dia bubuh 'isu satu', lepas itu bulan yang kedua, orang yang terlibat itu telah pun pindah alamat pula, bubuh alamat yang lain, nama penerbit orang yang lain, 'isu dua' pula. Ini seolah-olah macam hendak mengadakan penerbitan berkala tetapi hendak salah gunakan kelonggaran ini. Jika kita dapat tahu dan kita akan mengambil tindakan undang-undang terhadap mereka. Tapi, malangnya alamat pun palsu, nama pengarang pun palsu, itulah masalahnya. Ha, tapi kerajaan sedang memantau, jika ada macam itu, kita akan tahan mereka, kita gunakan undang-undang yang sedia ada, untuk menahan dia orang sebab orang yang menerbitkan penerbitan itu, nampaknya semua ini mempunyai satu tujuan iaitu hendak mengancam keamanan dan keselamatan dalam negeri, di mana dalamnya terkandung fitnah pun ada, tohmahan pun ada, macam-macam ada, ini memang tidak bertanggungjawab sekali. Terima kasih Yang Berhormat. Tuan Ramli bin Ibrahim [Kota Bharu]: Terima kasih Tuan Yang di-Pertua, dan terima kasih Timbalan Menteri. Ada beberapa parti politik dari kalangan pembangkang yang telah memohon untuk menerbitkan majalah dan akhbarnya sendiri termasuk keADILan tapi sehingga sekarang ini, permohonan ini ditolak oleh kementerian walaupun parti-parti politik ini sebenarnya telah berdaftar dengan Pendaftar Pertubuhan secara sah dan dilindungi oleh Perlembagaan Malaysia. Saya ingin tahu Tuan Yang di-Pertua apakah justifikasi dan rasionalnya boleh diberi oleh Menteri berkenaan untuk sebagai sebuah negara demokrasi supaya parti-parti politik yang bernaung di bawah Perlembagaan Malaysia dapat menyebarkan pemikiran dan cita-cita politiknya bagi kepentingan negara. Minta penjelasan. Dato' Chor Chee Heung: Terima kasih Yang Berhormat. Pada lazimnya kerajaan tidak menyekat ataupun tidak semata-mata hendak menyekat kebebasan orang yang hendak menyuarakan, kebebasan untuk memberi pandangan dan pada hari ini jelas menunjukkan di negara kita iaitu hampir semua parti-parti politik sama ada parti lawan, parti kerajaan mempunyai lidah rasmi mereka ini termasuk dengan PAS. Selain daripada itu juga negara kita mempunyai 63 jenis surat-surat akbar sama ada surat akhbar itu diimport dari negara luar ataupun dari tempatan. Dari tempatan kita.